**Greit å vite:** USA er verdens mektigste land. Årsaken er landets store økonomi og deres militær-makt. Det bor 330 millioner mennesker i USA. Men noen vil hevde at Kina er sterkere. Kinas vekst har vært voldsom. Landet har en stor økonomi. Men de er regnet som nummer to i verden blant eksperter, likevel.

| **Når jeg leser …** | **da betyr det …** |
| --- | --- |
| blande seg, å | å si din mening i en sak som egentlig ikke angår deg |
| den kalde krigen | en tid med uvennskap mellom øst og vest (USA og Sovjetunionen) |
| eld-gammel | svært gammel |
| frese, å | å lage lyd for å skremme (slik som katter gjør) |
| handel, en | kjøp og salg av varer og tjenester |
| investere, å | å bruke penger på et prosjekt der hensikten er å tjene på det |
| innflytelse, en | det å ha makt til å påvirke beslutninger |
| krangle, å | å kjekle, å snakke på en sur måte til hverandre |
| opprette, å | å starte, å sette i gang |
| rivalisering, en | en konkurranse mellom to parter som er ganske like |
| stadig vekk | ofte, hele tiden |
| sulte i hjel, å | å få så lite å spise og drikke at du dør av det |
| stor-makt, en | et land som har stor innflytelse i verden |
| utfordrer, en | her: et land som forsøker å ta et annet lands plass |
| voldsom | veldig, formidabel |
| øy, en / ei | et land-område med vann på alle kanter |

# 589 – Derfor krangler verdens to mektigste land

# Klar Tale nr. 37 / 2022

Kina har flere innbyggere enn noe annet land i verden. 1,4 milliarder mennesker bor der. I India er de litt færre, men ikke langt unna.

Siden både USA og Kina har så mye makt, ser vi en rivalisering. De to landene ønsker seg innflytelse. De vil ta en ledende rolle i verden.

USA og Kina er ulike. De styres på forskjellig måte. USA er en republikk med en president som leder. Folket, gjennom del-statene, velger presidenten. Han eller hun styrer i fire år. Deretter er det nytt valg. USA er en forbunds-stat. Del-statene i landet styrer mye selv.

I Kina er det annerledes. Landet er også en republikk, som USA. Men den er styrt fra hoved-staden Beijing. Kina er en så kalt enhets-stat. Det er også Norge.

Kina har 22 provinser. Kinas kommunist-parti har makta. Slik skal det være, ifølge grunnloven. Mindre partier er lov, men de må støtte kommunist-partiet.

Kina er opptatt av å ikke blande seg i andre lands saker. Derfor reagerer de når andre land blander seg i Kinas saker. De irriterer seg over USA, som gjerne blander seg i andre lands saker.

*Kilde: snl.no, FN, Klar Tale*

# Spørsmål:

# 1: Hvem er president i Kina, og hvem er president i USA?

# Svar:

# 2: Hva er årsaker til at Kina og USA krangler?

Svar:

# 3: Hvilken politiker besøkte nylig Taiwan?

# Svar:

4: Hva tenker Kina om Taiwan?

# Svar:

# 5: Hvor mange mennesker bor i de to landene (USA og Kina)? Svar:

# 

# 6: Hva heter ekspertene som Klar Tale har intervjuet?

# Svar:

# 

# 7: Hva er en rivalisering? Svar:

# 8: Hvilke venner har Kina som de øver sammen med i militær-øvelser? Hvem er USA sine venner?

# Svar:

**Oppgave: Sett ordene på rett sted i teksten**

Mao

investerer

opprettet

handel

nest

en

på

tusenvis

i

og

Kinas vokser

Kina er eld-gammelt. Det har bodd folk der i \_ \_ \_ \_ \_ \_ \_ \_ av år. Kina fant blant annet opp kompass, krutt \_ \_ papir. Republikken Kina ble \_ \_ \_ \_ \_ \_ \_ \_ \_ i 1911. Det skjedde etter \_ \_ revolusjon. Men hvem skulle styre? Kampene var blodige.

Kommunistene, med \_ \_ \_ Zedong i spissen, vant til slutt. De opprettet Folke-republikken Kina i 1949. Taperne av krigen trakk seg tilbake. De bosatte seg \_ \_ øya Taiwan.

Zedong styrte strengt. Kina skulle bli moderne. Men politikken hadde en bakside. Millioner av kinesere sultet \_ hjel.

I dag er det Xi Jinping som leder Kina. Og landet har opplevd en voldsom

\_ \_ \_ \_ \_ . Årsaken er måten de styrer økonomien på. Varer og tjenester produseres etter det folk trenger og vil ha. Kinas økonomi har vokst siden slutten av 1970-tallet. I dag er den \_ \_ \_ \_ størst, eller størst etter noen målinger.

Kina driver mye \_ \_ \_ \_ \_ \_ med andre land. Og andre land produserer varer i Kina. Landet \_ \_ \_ \_ \_ \_ \_ \_ \_ \_ spesielt mye penger i Afrika. Der trenger de olje, gass og mineraler.

*Kilde: FN, Klar Tale*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.